19/02/2010 | Administración LocalMunicipal
A Laracha
Aprobación definitiva expropiación equipamento deportivo Xermaña - Caión.

Aprobación definitiva expediente de expropiación urbanística de parcelas afectadas polo SISTEMA XERAL DE EQUIPAMENTO DEPORTIVO EN XERMAÑA-CAIÓN A Xunta de Goberno Local, en sesión ordinaria do 15 de xaneiro de 2010, adoptou entre outros, o seguinte acordo: A Xunta de Goberno Local de 16 de outubro de 2009 acordou a iniciación do expediente expropiatorio polo procedemento de taxación conxunta que foi notificado aos interesados, publicado no BOP nº 250, do 24 de novembro de 2009, para os efectos do artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación e, publicado no DOG nº 240 de data 10 de decembro de 2.009 e no xornal La Voz de Galicia de 26 de novembro de 2009 abrindo un período de información pública. As alegacións presentadas foron informadas polo redactor do proxecto de expropiación, o enxeñeiro técnico agrícola Ivan Agustin Ois Ondozabal. De conformidade co sinalado no artigo 21.1 j) da Lei 7/1985, de 2 de abril, Reguladora das Bases do Réxime Local, correspóndelle ao sr. Alcalde a aprobación dos instrumentos de xestión urbanística e, conforme ao art.3.4 do Regulamento de Expropiación Forzosa, art.85 da Lei de Expropiación Forzosa e á disposición adicional segunda da Lei de Contratos do Sector Público correspóndelle a adquisición de bens por contía inferior a 3 millóns de euros e non superior ao 10% dos recursos ordinarios do orzamento. Non obstante, a Alcaldía delegou na Xunta de Goberno Local as atribucións expresadas anteriormente mediante Resolución de 18 de xuño de 2007, polo que a Xunta de Goberno Local, por unanimidade dos membros presentes ACORDA: PRIMEIRO.- Desestimar e/ou estimar parcialmente as alegacións cos números de rexistro de entrada que se dirán e cos efectos que se sinalan en cada caso: - Número de rexistro 6539 do 1 de decembro de 2.009, presentada por María del Pilar Queiro Novas, reclamando: maior valoración para as parcelas 450 e 453 do polígono 172 da súa propiedade, propoñendo a valoración que se aplica ao uso de labradío alegando que na escritura de partición de bens outorgada a Maria Adiela Jose Medardo Milnes Stamp e outros do día 12 de xaneiro de 1998, figuran con tal uso (fincas de labradío) e a revisión da superficie con respecto á reflectida no Catastro. MOTIVOS: 1. En canto ao prezo estímase parcialmente: segundo os artigos 21, 22, 23 e 28 do Texto Refundido da Lei do solo (Real decreto lexislativo 2/2008, de 20 de xuño), para a valoración do Solo Rústico débese empregar o denominado Método de Capitalización de Rendas: aínda que non se pon en dubida a capacidade productiva das parcelas, os terreos taxaranse segundo o estado no momento ao que deba de entenderse referida a valoración (na data de visita ao campo as dúas parcelas están en estado silvestre, incultas, infestadas de silvas e fentos,.); non obstante, a situación pode ser transitoria dun determinado ano, polo que se fai referencia aos usos inscritos nos rexistro oficiais (catastro) para proceder a valorar os bens afectados por ser mais ventaxoso este criterio para os afectados, razón pola que se acordar valorar as parcelas 450 e 453 a prado a 3,36 euros/m² (pero non a labradío) 2. En canto a superficie valorada de 232,00 m² da parcela 450, é a que corresponde ao terreo afectado polo sistema xeral sendo a total de esa parcela segundo a ficha catastral de 276,00 m², podéndose afectar toda a parcela si o titular o solicita segundo o art.23 da Lei de Expropiación Forzosa o que, de ser a intención do interesado, se acepta, en canto a conservación dunha finca de 44 metros cadrados pode resultar antieconómica para o interesado. - Número de rexistro 6540 do 1 de decembro de 2.009, presentada por Csilla Velosa Kowalewski, descendente da titular catastral Visitación Freijeiro de la Iglesia, reclamando: maior valoración para a parcela 449 do polígono 172 da súa propiedade, propoñendo a valoración que se aplica ao uso de labradío e non como monte baixo como se propón no proxecto de expropiación alegando que son fincas de labradío. MOTIVOS: 1. En canto ao prezo estímase parcialmente: segundo os artigos 21, 22, 23 e 28 do Texto Refundido da Lei do solo (Real decreto lexislativo 2/2008, de 20 de xuño), para a valoración do Solo Rústico débese empregar o denominado Método de Capitalización de Rendas: aínda que non se pon en dubida a capacidade productiva das parcelas, os terreos taxaranse segundo o estado no momento ao que deba de entenderse referida a valoración (na data de visita ao campo as dúas parcelas están en estado silvestre, incultas, infestadas de silvas e fentos,.); non obstante, a situación pode ser transitoria dun determinado ano, polo que se fai referencia aos usos inscritos nos rexistro oficiais (catastro) para proceder a valorar os bens afectados por ser mais ventaxoso este criterio para os afectados, razón pola que se estima valorar a finca a prado a 3,36 euros/m² (pero non a labradío). - Número de rexistro 6728 do 14 de decembro de 2.009, presentada por Ashley Michelle Rigal Do Campo, amosando a súa desconformidade co sistema de valoración e co prezo final da expropiación, propoñendo que o concello lle adxudique idéntica cantidade de metros cadrados na mesma localidade de Xermaña, as parcelas da súa propiedade afectadas pola expropiación son a 445, 452 e 466 do polígono 172. MOTIVOS: 1. En canto ao sistema de valoración, desestímase: segundo os artigos 21, 22, 23 e 28 do Texto Refundido da Lei do solo (Real decreto lexislativo 2/2008, de 20 de xuño), para a valoración do Solo Rústico débese empregar o denominado Método de Capitalización de Rendas.2. En canto ao prezo, estímase: non se pon en dubida a capacidade productiva das parcelas, pero os terreos taxaranse segundo o estado no momento ao que deba de entenderse referida a valoración (na data de visita ao campo as dúas parcelas están en estado silvestre, incultas, infestadas de silvas e fentos,.); non obstante, a situación pode ser transitoria dun determinado ano, polo que se fai referencia aos usos inscritos nos rexistro oficiais (catastro) para proceder a valorar os bens afectados por ser mais ventaxoso este criterio para os afectados, razón pola que se acordar valorar a parcela 445 a prado a 3,36 euros/m² e as parcelas 452 e 466 a labradío a 4,72 euros/m² 3. En canto a adxudicación da mesma cantidade de metros cadrados no lugar de Xermaña: De conformdidade cos artigos 49.4 e 101 do Regulamento da Lei de Expropiación Forzosa, as expropiacións por razón de urbanismo axustaranse á Lei de Réxime do Solo e o pago farase en diñeiro, sinalando o artigo 30 do Texto Refundido da Lei do Solo (Real decreto lexislativo 2/2008, de 20 de xuño) que se houbera acordo co expropiado poderá satisfacerse en especie, acordo ao que non pode chegar o Concello da Laracha por non dispor de terreos de similares características no Patrimonio Municipal do Solo. - Número de rexistro 6900 do 24 de decembro de 2.009, presentada por Carmen Carracedo Naya, reclamando: maior valoración para a parcela 465 do polígono 172 da súa propiedade, amosando a súa desconformidade coa valoración en base a descrición catastral que aporta, engadindo que a finca linda coa estrada xeral e está próxima ao núcleo de Xermaña e o cambio a uso urbanizable parece mais factible, pide tamén a valoración de cen pinos de uns 6 anos. A valoración que propón é a de incremento de polo menos a valor de labradío en vez de monte baixo que propón o proxecto de expropiación, para os pinos demanda 50 euros/unidade. MOTIVOS: 1. En canto ao prezo estímase parcialmente: segundo os artigos 21, 22, 23 e 28 do Texto Refundido da Lei do solo (Real decreto lexislativo 2/2008, de 20 de xuño), para a valoración do Solo Rústico débese empregar o denominado Método de Capitalización de Rendas. Na actualidade a parcela está dedicada á producción forestal, xa que presenta pinos, co cal non é unha parcela dedicada a labradío por producirse un proceso de forestación; non obstante, as valoracións poden referenciarse aos usos inscritros nos rexistros oficiais (catastro) por ser mais ventaxoso este criterio para os afectados, razón pola que se acorda valorar a finca a prado a 3,36 euros/m² (pero non a labradío). 2. En canto a clasificación do solo, desestímase: a parcela ten unha clasificación de solo rústico de protección natural e segundo os artigos 21, 22, 23 e 28 do Texto Refundido da Lei do solo (Real decreto lexislativo 2/2008, de 20 de xuño), para a valoración do Solo Rústico débese empregar o denominado Método de Capitalización de Rendas, sinalando o art.23.1 que “o valor do solo rural así obtido poderá ser corrixido a alza ata un máximo do dobre en función de factores obxectivos de localización, como á accesibilidade a núcleos de poboación.”, posibilidade de corrección que xa tivo en conta ao redactar as follas de aprecio (factor Kl dos criterios de cáculo do prezo). 3. En canto á valoración dos bens afectados non recollidos na folla de aprecio, estímase parcialmente: recoñécese unha plantación de pinos de crecemento axeitado á súa idade (6-7 anos) na que, posto que se trata de plantas xoves e que presentan baixo valor madeirable repercútense todos os custos da repoboación forestal, polo que o valor final da masa forestal defínese polos custos de repoboación existente ata o momento máis o valor da madeira (leña), resultando un valor que se estima en 0,30 euros/m². 4. Número de rexistro 2 do 4 de xaneiro de 2.010, presentada por Eladi Dembele Sanchez Aparicio, que presenta copia de escritura de apoderamento do día 26 de agosto de 1999, dos irmáns Vázquez Seijas aos que lles pertence a parcela 460 do polígono 172 por herdanza do seu pai José Vázquez Vázquez. Tense en conta para notificacións poñendo de manifesto que no castastro a finca aparece como de titularidade de herdeiros de Epifania El Betioui Benradi de xeito que a para o cobro, ademais da representación deberá acreditar a titularidade rexistral ou acadar previamente a modificación catastral se houbera lugar, noutro caso procederase á consignación do prezo na Caixa Xeral de Depósitos. SEGUNDO.- Aplicar o criterio dos uso inscritos no catastro para o resto das parcelas afectadas para as que os afectados non presentaron alegación e resulte mais vantaxoso este criterio, redactando ao efecto novas follas de aprecio cando proceda. TERCEIRO.- Aprobar definitivamente o expediente de taxación conxunta, que implicará, de conformidade co art.144 da Lei 9/2002, de 30 de decembro, de Ordenación Urbanística e Protección do Medio Rural de Galicia, a declaración de urxencia da ocupación dos bens e dereitos afectados. CUARTO.- Notifica-lo presente acordo aos interesados titulares de bens e dereitos que figuran no expediente, conferíndolles un prazo de vinte días, durante os que poderán manifestar por escrito a súa desconformidade coa valoración establecida no expediente aprobado, debendo a este fin remitir unha nova folla de aprecio nos casos en que da estimación das alegacións resultara unha nova valoración. QUINTO.- Entender aceptada a valoración e determinado o prezo xusto definitivamente e de conformidade se os interesados non formulasen oposición no prazo de vinte días sinalado. SEXTO.- Publicar o presente acordo no BOP co fin de que xurda os efectos previstos no artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación. SÉTIMO.- Poñer novamente de manifesto a conveniencia de presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas. OITAVO.- Contra este acordo que pon fin á vía administrativa os interesados poderán interpor recurso potestativo de reposición no prazo dun mes perante a Xunta de Goberno Local, ou ben directamente recurso contencioso-administrativo perante o Xulgado do Contencioso-Administrativo da Coruña, no prazo de dous meses; computándose ambos os dous prazos dende o día seguinte á publicación deste anuncio no BOP. A Laracha, 8 de febreiro de 2010 O alcalde José Manuel López Varela